நகமியம்
[[Image:KeratinF9.png|thumb|right|370px|[[நுண்ணோக்கி]]யின் உதவியால் காணும் ஒரு [[கலம்|கண்ணறை]] அல்லது செல்லின் உள்ளே இருக்கும் கட்டுமானப்பொருளாகிய நகமியம் என்னும் கெரட்டின் [[புரதம்|புரத]]  இழைகளின் தோற்றம்.]]
 
 '''நகமியம்''' அல்லது '''கெரட்டின்''' என்னும் [[நார்ப்புரதம்]], [[விலங்கு]]களின் [[நகம்|நகங்களில்]] காணப்படும்,  [[நீர்|நீரில்]] கரையாத,  கெட்டியான [[புரதம்|புரதப்பொருள்]]. இது சற்றே வேறுபட்ட வடிவங்களில் விலங்குகளின் [[மயிர்|மயிரில்]] காணப்படுவதால் ''மயிரியம்'' என்றும், மாடுகள் போன்ற [[பாலூட்டி]] [[விலங்கு]]களில் உள்ள [[கொம்பு]]களில் காணப்படுவதால் ''கொம்பியம்'' என்றும், [[பறவை]]களின் இறகுகளில் காணப்படுவதால் ''இறகியம்'' என்றும் பல பெயர்களால் அழைக்கப்படுகிறது. இதே நகமியப் புரதம், செல்களின் உறுதியான வடிவம் தரும் கட்டுமானப்பொருளாகவும் பயன்படுகின்றது. [[உயிரினம்|உயிரினங்களின்]] உடற்பொருட்களில் நகமியத்தின் கெட்டியான தன்மையானது, [[வண்டு]] போன்ற பல [[பூச்சியினம்|பூச்சியினங்களில்]] காணப்படும் பல்லினியப்பொருளால் (polysaccharide) ஆன [[கைட்டின்]] (chitin) ([[கரிமம்|C]]&lt;sub&gt;8&lt;/sub&gt;[[ஹைட்ரஜன்|H]]&lt;sub&gt;13&lt;/sub&gt;[[ஆக்ஸிஜன்|O]]&lt;sub&gt;5&lt;/sub&gt;[[நைட்ரஜன்|N]])&lt;sub&gt;n&lt;/sub&gt;) எனப்படும் பொருளுக்கு அடுத்ததாக உள்ளது.
 
 விலங்குகளில் பல வகையான நகமியங்கள் உள்ளன.
 
 == பல வகையான நகமியங்கள் ==
 நகமியம் அல்லது கெரட்டின் என்பது, தோலில் இருந்து வளரும் கெட்டியான பொருள். 
 *முதல்வகை அல்லது அகரவகை-நகமியம் (α-keratins) என்பது மயிர், [[கம்பளி]] ([[விலங்குகள்|விலங்குகளின்]] கெட்டியான மயிர்), [[கொம்பு]],  நகம் அல்லது உகிர் ஆகியவற்றில் காணப்படும் நகமியம்.
 *கெட்டியான இரண்டாம் வகை அல்லது இகரவகை-நகமியம் ([β-keratins), [[ஊர்வன]] விலங்குகளின் முதுகுத்தோல்களில் கெடியான தட்டையான செதில்கள் போன்ற பகுதிகளிலும், [[பறவை]] [[அலகு (பறவை)|அலகுகளிலும்]] [[இறகு|இறகுகளிலும்]], [[ஆமை]] ஓடுகளிலும் காணப்படுவன.
 
 [[கணுக்காலிகள்]],  புறக்கூட்டுறைகள் (மாந்தர்களின் [[எலும்புக்கூடு]] உள்ளிருப்பது போல, வண்டுகள், பூச்சிகளில் உள்ள புறக்கூடு) முதலியவற்றில் கைட்டின் என்னும் பல்லினியப் பொருள்களுடன், நகமியம் என்னும் [[புரதம்|புரதமும்]] சேர்ந்திருக்கும். [[திமிங்கிலம்|திமிங்கிலத்தின்]] மேல்தாடையில் காணப்படும், பல் போன்ற ஆனால் வளையக்கூடிய [[எலும்பு]] போன்ற பகுதிகள் நகமியம் பொருள்களால் ஆனவை.
 
 உடலின் புறத்தோலில் காணப்படும் நகமியம், ''புறத்தோலியம்'' என்றே அழைக்கப்படும். அதே போல [[செல்]]களின் உள்ளே கட்டுமானப் பொருள்களில் ஒன்றாகக் காணப்படும்  ஒருவகை மென்மையான நகமியப் புரதம், [[இடையக இழைப்புரதம்]]  எனப்படும். [[செல்|செல்களில்]] காணப்படும் சைட்டோகெரட்டின்கள் (cytokeratins) இடையக இழைப்புரதம்தான். மயிரில் காணப்படும் நகமியம் (மயிரியம்) ஒரு கெட்டியான நகமியம்.
 
 ==வெளி இணைப்புகள்==
 *[http://www.elmhurst.edu/~chm/vchembook/566secprotein.html பட்டுநூலிழையின் இரண்டாம் வகை நகமியத்தின் (β-sheet) கட்டமைப்பு]
 *[http://www.amonline.net.au/spiders/toolkit/silk/structure.htm எட்டுக்கால் பூச்சி ஒட்டடை இழையின் கட்டமைப்பு]
 *[http://www.hair-science.com/_int/_en/topic/topic_sousrub.aspx?tc=ROOT-HAIR-SCIENCE^PORTRAIT-OF-AN-UNKNOWN-ELEMENT^SUPERB-CHEMISTRY&amp;cur=SUPERB-CHEMISTRY Hair-Science.com's entry on the miroscopic elements of hair] {{Webarchive|url=https://web.archive.org/web/20060113171639/http://www.hair-science.com/_int/_en/topic/topic_sousrub.aspx?tc=ROOT-HAIR-SCIENCE%5EPORTRAIT-OF-AN-UNKNOWN-ELEMENT%5ESUPERB-CHEMISTRY&amp;cur=SUPERB-CHEMISTRY |date=2006-01-13 }}
 *[http://www.exactantigen.com/review/Keratin.html நகமியத்தின் எதிர்ப்பொருள் மீள்பார்வைக் கட்டுரை] {{Webarchive|url=https://web.archive.org/web/20070907051207/http://www.exactantigen.com/review/Keratin.html |date=2007-09-07 }}
 {{Fibrous proteins}}
 
 [[பகுப்பு:நகமியங்கள்]]